రశ్మిమంతం సముద్యంతం దేవాసుర నమస్కృతం

పూజయస్వ వివస్వంతం భాస్కరం భువనేశ్వరం (1) 

సర్వదేవాత్మకో హ్యేషః తేజేస్వి రశ్మిభావనః

ఏష దేవాసుర గణాన్ లోకాన్ పాతి గభస్తిభిః (2) 

ఏష బ్రహ్మాచ విష్ణుశ్చ శివః స్కందః ప్రజాపతిః

మహేంద్రో ధనదః కాలో యమః సోమో హ్యపాం పతిః (3) 

పితరో వసవః సాధ్య హ్యశ్వినౌ మరుతో మనుః

వాయుర్వహ్నిః ప్రజాప్రాణః ఋతుకర్తా ప్రభాకరః (4) 

ఆదిత్యః సవితా సూర్యః ఖగః పూషా గభస్తిమాన్

సువర్ణసదృశో భానుః హిరణ్యరేతా దివాకరః (5) 

హరిదశ్వః సహస్రార్చిః సప్తసప్తిర్మరీచిమాన్

తిమిరోన్మథనః శ౦భుస్త్వష్టా మార్తాండ అంశుమాన్ (6) 

హిరణ్యగర్భః శిశిరస్తపనో భాస్కరో రవిః

అగ్ని గర్భోఽదితేః పుత్రః శంఖః శిశిరనాశనః (7) 

వ్యోమనాథస్తమోభెదీ ఋగ్యజుస్సామపారగః

ఘనవృష్టిరపాం మిత్రో వింధ్యవీథీప్లవంగమః (8) 

ఆతపీ మండలీ మృత్యుః పింగళః సర్వతాపనః

కవిర్విశ్వో మహాతేజాః రక్తః సర్వభవోద్భవః (9) 

నక్షత్ర గ్రహతారాణామధిపో విశ్వభావనః

తేజసామపి తేజస్వీ ద్వాదశాత్మన్ నమోస్తుతే (10) 

నమః పూర్వాయ గిరయే పశ్చిమాయాద్రయే నమః

జ్యోతిర్గణానాం పతయే దినాధిపతయే నమః (11) 

జయాయ జయభద్రాయ హర్యశ్వాయ నమో నమః

నమో నమః సహస్రాంశో ఆదిత్యాయ నమో నమః (12) 

నమ ఉగ్రాయ వీరాయ సారంగాయ నమో నమః

నమః పద్మప్రభోధాయ మార్తాండాయ నమో నమః (13) 

బ్రహ్మేశానాచ్యుతేశాయ సూర్యాయాదిత్య వర్చసే

భాస్వతే సర్వభక్షాయ రౌద్రాయ వపుషే నమః (14) 

తమోఘ్నాయ హిమఘ్నాయ శత్రుఘ్నాయామితాత్మనే

కృతఘ్నఘ్నాయ దేవాయ జ్యోతిషాం పతయే నమః (15) 

తప్తచామీకరభాయ వహ్నయే విశ్వకర్మణే

నమస్తమోఽభినిఘ్నాయ రవయే లోకసాక్షిణే (16) 

నాశయత్యేష వై భూతం తథైవ సృజతి ప్రభుః

పాయత్యేష తపత్యేష వర్షత్యేష గభస్తిభిః (17) 

ఏష సుప్తేషు జాగర్తి భూతేషు పరినిష్టితః

ఏష ఏవాగ్ని హోత్రంచ ఫలం చైవాగ్ని హోత్రిణాం (18) 

వేదాశ్చ క్రతవశ్చైవ క్రతూనాం ఫలమేవచ

యాని కృత్యాని లోకేషు సర్వ ఏష రవిః ప్రభుః (19) 

Phala Sruthi (7)
Prayer (19)
Introduction (5)
శ్లోకాల విశిష్టత